Останалите филми в афиша са „Бездната” (Италия) - за историята на спелеоложките изследвания в една от най-известните подземни кухини в света - Сплуга делла Прета; „Проникване в Африка” (Испания) - за пътешествието в „черния” континент на световноизвестните парапланеристи Тома дьо Дорлодо и Хорасио Лоренс; „Пещерно царство” (България) - първият български пълнометражен филм за пещери и спелеология; „Катерачно пътешествие в Аржентина” (Франция) - за световния алпийски събор в каньона Буитрера и скалните монолити на Пиедра Парада; „Звукът на тишината” (Германия) - за един драматичен тренировъчен ден в Алпите на двама професионални райдъри; „Пещерата” (САЩ) - за най-дълбоката пещера в Западното полукълбо - Чеве, в масива Сиера Хуарес, Мексико; и „Рай в беда” (САЩ) - за застрашения от унищожаване биосферен резерват „Рио Платано” в Хондурас.